Verslag oor RDM-ontploffing einde van week verwag | Netwerk24
Deur Warda Meyer 12 September 2018 07:56
Die polisie se forensiese ondersoek na die ontploffing verlede week in Rheinmetall Denel Munition (RDM) se aanleg in Macassar naby Somerset-Wes sal na verwagting einde vandeesweek afgehandel wees.
Rheinmetall Denel Munition (RDM) se aanleg in Macassar.Foto: Jaco Marais
'n Reuseontploffing het verlede Maandag agt werkers se lewens geëis.
Norbert Schulze, uitvoerende hoof van RDM, het gesê die maatskappy het gehoop dat die forensiese uitslae Dinsdag beskikbaar sou wees.
"Ons prioriteit bly steeds die gesinne en ons verskaf enige hulp wat ons kan, insluitend deurlopende berading," het Schulze gesê.
Die name van die slagoffers van die ontploffing is nog nie amptelik deur die maatskappy bekend gemaak nie.
Schulze sê die maatskappy sal gereeld inligting aan die publiek deurgee, maar kan slegs die name van die oorledene bekend maak sodra die indentifiseringsproses afgehandel en die families geraadpleeg is.
Meer oor: Rheinmetall Denel Munition (Rdm) | Norbert Schulze | Makassar | Plofstofaanleg | Verslag | Forensiese Ondersoek